JUTARNJA TJELOVJEŽBA

Dragi roditelji i djeco,
Ne smijemo zaboraviti na važnost vježbanja. Fizička aktivnost djetetu pruža zdravi rast i razvoj, jača kosti i mišiće, razvijaju se bolje motoričke sposobnosti te sposobnosti koncentracije i razmišljanja. Zato u novi dan i radni tjedan zakoračite aktivno vježbajući.

Zagrijavanje obavite uz Hoki Poki ples :
https://youtu.be/RcrZLSE0vws
Zatim nastavite lagano  zajedno sa djecom razgibavati se  počevši od glave prema nogama : vrtimo glavu u jednu stranu pa u drugu, uhom dodirnemo jedno rame pa drugo, plivamo naprijed i nazad, vrtimo stopala, radimo čučnjeve i slično.

Evo nekih primjera igara uz koje se možete vježbati i dobro se zabaviti.

 “OGLEDALO”.
Pokažite Vašem djetetu vježbu koju mora ponoviti,
 kasnije se zamijenite. Neka dijete pokazuje vježbe.




„DAN-NOĆ”
Kada voditelj igre (Vi ili dijete) kaže 
“Dan” - potrebno je ustati, kada kažete 
“Noć” - potrebno je čučnuti

„TKO ĆE SE PRVI NASMIJATI“
Zadatak voditelja je da u 30 sekundi nasmije 
sve koji sudjeluju igri i to tako da ide redom 
od jednog do drugog, postavlja mu pitanja, 
izvodi različite pokrete, smije se. Svatko tko 
uspije nasmijati druge osvaja jedan bod. 
[image: ]Najuspješniji je onaj koji osvoji najviše bodova.        

